Diari Oficial de la Generalitat Valenciana


Sumari del DOGV 7531, del 22-05-2015 (2015/4556)

Acord d'1 d'abril de 2015, del Ple de l'Ajuntament, sobre suspensió d'atorgament de llicències de reparcel·lació de terrenys en àrea de repartiment número 6.
-------------------------------------------------------------------------------------------------------------------------------------------------------------

### Dades del document

Número de DOGV
:   7531

Data del DOGV
:   22-05-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/4556


Data del document
:   15-05-2015

Organisme emissor
:   Ajuntament de Betxí

Tipus de document
:   Anunci

Descriptors 

:   * Betxí
    * administració local
    * pla d'urbanisme

Acord d'1 d'abril de 2015, del Ple de l'Ajuntament, sobre suspensió d'atorgament de llicències de reparcel·lació de terrenys en àrea de repartiment número 6. [2015/4556]  
El Ple de l'Ajuntament de Betxí, reunit en sessió ordinària celebrada el dia 1 d'abril de 2015, va adoptar el següent acord:  
11. Suspensió de llicències àrea de repartiment número 6.  
Per Secretaria es dóna lectura al dictamen de la Comissió d'Hisenda i Governació que es transcriu:  
«Per set vots a favor (BLOC, PSOE i EU) i tres abstencions (PP) queda dictaminada favorablement la proposta de l'Alcaldia que es transcriu:  
Alfred Remolar Franch, alcalde president de l'Ajuntament de Betxí (Castelló)  
Resultant que l'ajuntament té la pretensió d'estudiar la modificació de les normes subsidiàries, amb l'objecte de modificar la classificació urbanística de l'àmbit de l'àrea de repartiment número 6 de les vigents normes subsidiàries (sòl urbà industrial IN1, zona de tolerància industrial).  
Vist que per Resolució de l'Alcaldia, de data 18 de març de 2015, s'ha declarat la caducitat de les llicències d'activitat de Frutas Franch, SA, pel fet que hi ha constància documental que des del mes de desembre de 2009, les instal·lacions de Frutas Franch, SA en el municipi es troben tancades i sense que la mercantil exercisca en estes cap activitat.  
  
Vist l'informe tècnic subscrit per l'arquitecta municipal de data 14 de gener de 2015, en virtut del qual:  
Les conseqüències immediates al mantindre l'ús industrial en eixa zona suposaria:  
- La difícil convivència des del punt de vista de qualitat ambiental en les ciutats d'usos industrials propis de perifèria d'estes, amb els usos residencials i d'equipaments d'estes (docents, sanitaris ...).  
  
- L'augment del trànsit de camions de tonatges propis d'estes activitats industrials, que circularien per vies que servixen fonamentalment a àrees d'usos residencials i d'equipaments del municipi (equipaments escolars), amb les conseqüències pròpies de la convivència d'estos usos.  
  
- El tràfic de vehicles pesats pel municipi veuria incrementada la perillositat circulatòria per als vianants i vehicles i les molèsties per sorolls produïts per estos.  
- Les vies per les quals discorrien estos vehicles vertebren el municipi i no són adequades ni quant a amplàries del vial ni quant a secció ferms perquè puguen suportar la intensitat de tràfic previsible.  
Considerant el que preveu l'article 64 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, que disposa en el seu apartat 1: ?64.1. Els ajuntaments podran acordar la suspensió de la tramitació i de l'atorgament de llicències de parcel·lació de terrenys, edificació i demolició, per a àmbits determinats, a fi de facilitar l'estudi o reforma de l'ordenació urbanística.-  
Vist l'anterior, esta Alcaldia proposa l'adopció de l'acord següent:  
  
Primer. Suspendre l'atorgament de llicències de parcel·lació de terrenys, edificació i demolició en l'àrea de repartiment número 6 de sòl urbà de les normes subsidiàries del municipi de Betxí, a fi de facilitar l'estudi o reforma de l'ordenació urbanística.  
Segon. Publicar el present acord en el Diari Oficial de la Comunitat Valenciana. El termini de suspensió s'iniciarà l'endemà de la publicació del present acord en el DOCV.  
Betxí, 23 de març de 2015.- L'alcalde president: Alfred Remolar Franch.»  
  
Després de la lectura s'obri debat, i es produïxen les intervencions següents:  
[...]  
A continuació es posa el dictamen a votació, que queda aprovat per unanimitat dels assistents.  
  
Betxí, 15 de maig de 2015.- L'alcalde president: Alfred Remolar Franch.